У мясцечку Церасцечку не званы гудзяць
У мясцечку Церасцечку не званы гудзяць,
Не званы гудзяць — навіну чуваць,
Што знайшлі сёння Янку-стральца
У зялёненькім ельнічку,

Каля белага каменю,
На цёмным імху, між брусніцаю.
Галава яго прабітая,
Ўся крывёю залітая.

Гэй, сасонка над ім шуміць,
Прамаўляе, выгаварывае:
«Не ўдаваўся бы ты, Яне, за куніцамі,
Яшчэ болей — за тымі маладзіцамі».

Вершы
Максім Багдановіч